เทศบาลเมืองชุมพรประชาสัมพันธ์โครงการส่งเสริมอาชีพของประชาชนในท้องถิ่น

“จัดตั้งศูนย์เรียนรู้เทคโนโลยีผลิตพืชแผนใหม่”

(การปลูกผักไฮโดรโปนิกส์)

หลักการและเหตุผล

ด้วยการเปลี่ยนแปลงของสภาพแวดล้อมทางธรรมชาติ ส่งผลต่อการประกอบอาชีพของประชาชนโดยเฉพาะด้านการเกษตร จากปัญหาที่เกษตรกรประสบปัญหาในการเพาะปลูกในประเทศทั้งปัญหาความแห้งแล้ง โรคพืช แมลง ศัตรูพืชระบาด น้ำท่วม คุณภาพของผลิตผลและที่สำคัญที่สุดปัญหาใช้สารพิษเพื่อกำจัดแมลงส่งผลทำให้ดิน และระบบนิเวศน์ได้รับผลกระทบอย่างมากรวมทั้งอันตรายที่เกิดจากสารพิษต่อทั้งเกษตรกรผู้ปลูกเองและประชาชนผู้บริโภค ปัญหาของเกษตรกรที่เกิดขึ้นนี้ยังได้รับการดูแลแก้ไขน้อยมาก เนื่องจากเกษตรกรขาดความรู้ งบประมาณและแรงจูงใจ ประเทศไทยมีศักยภาพในการที่จะทำอุตสาหกรรมเกษตร เพื่อที่จะเป็นครัวโลกด้วยปัจจัยหลายอย่างเช่น สภาพของภูมิประเทศ ภูมิอากาศ ซึ่งความได้เปรียบด้านต่างๆ เหล่านี้ถ้าได้รับการส่งเสริมอย่างต่อเนื่อง และมีเทคโนโลยีการผลิตที่มีประสิทธิภาพเชื่อว่า ประเทศไทย จะเป็นแหล่งผลิตอาหารที่ได้คุณภาพที่สำคัญของโลก

เพื่อเป็นการเพิ่มช่องทางให้กับประชาชนในการนำเทคโนโลยีมาประยุกต์ใช้ในการเกษตรเทศบาลเมืองชุมพร จึงได้จัดทำโครงการศูนย์เรียนรู้เทคโนโลยีผลิตพืชแผนใหม่ขึ้น

โดยมีวัตถุประสงค์

- เพื่อเป็นการส่งเสริมรายได้ให้กับประชาชนในท้องถิ่น ชุมชนมีผลผลิตจากเกษตรกร ที่ปราศจากสารพิษส่งผลต่อสุขภาพและสิ่งแวดล้อม

- เป็นสถานที่ฝึกอบรมศึกษาดูงานและถ่ายทอดเทคโนโลยีให้สมาชิกในชุมชนให้ได้เข้าถึงเทคโนโลยีการผลิตพืชแผนใหม่สามารถนำไปประกอบอาชีพที่ยั่งยืน

- เพื่อจัดตั้งศูนย์เทคโนโลยีทางเกษตรแผนใหม่ของชุมชนในพื้นที่ เป็นการพัฒนาระบบการตลาดของผักให้มีมูลค่าสูงมากขึ้น

สถานที่ดำเนินการ

1. ชุมชนบ้านทุ่งธรณี (ม.2 ต.วังไผ่ อ.เมือง จ.ชุมพร) ร่วมกับชุมชน หน้านิรมล - รังนกออก

(ม.9 ต.ตากแดด อ.เมือง จ.ชุมพร)

2. ชุมชนบ้านพรุแรด (ม.10 ต.นาทุ่ง อ.เมือง จ.ชุมพร)